Adam Thielen a Vikings elkapója olyat tett idén, amit előtte senki az NFL-ben. A szezon első hat egymást követő mérkőzésén is 100 yard felé jutott, ez pedig sem Jerry Rice-nak, sem Calvin Johnsonnak, sem senkinek nem sikerült a legnagyobbak közül.

Thielen már tavaly is szenzációsan játszott, Keenum vezetésével is az egyik legjobb elkapóvá nőtte ki magát. Idén azonban újabb szintet ugrott és egyértelműen az öt legjobb elkapó között van a ligában. Egyértelműen Diggs elé lépett a rangsorban, de tegyük hozzá, hogy teljesen másféle játékosok és nagyszerűen egészítik ki egymást, ettől függetlenül Thielen most értékesebb.

A minőségi javulásban Kirk Cousins érkezése is segítette, de minden tekintetben varázslatos, hogy egy UDFA meddig szárnyalhat. Jelenleg vezeti a ligát yardokban és elkapásokban is és már csak két mérkőzésre van Megatron rekordjától, aki nyolc egymást követő mérkőzésen szerzett legalább 100 yardot.